Łéngua cinbra

El Cinbro o łéngua cinbra el xe na łéngua germànica łigà co na vecia rama del bavaréxe che ła ga forti influense lesicałi e sintàtiche del vèneto e ła vien parlà o ła xe stà parlà in diverse varianti inte łe zone dei Sete Comuni de l'Altipian de Axiago, dei Trédexe Comuni de ła Lesinia e inte el paexoto de Luxerna.

 Orìxene germànica 
Come exenpio de ła só orìxene germànica ghe xe ła declinasion dei nomi che ła distingue tri caxi nominativo, acuxativo e dativo (el tedésco el ga mantegnù anca el genitivo perso in cinbro) e anca tri xenari maschil, feminil e nèutro.

 Sete Comuni 
Ła variante dei Sete Comuni ła xe stà descrita ben da Umberto Martello Martalar insieme co un vocabołario 'ndo che xe stà tirà fora 'sti exenpi qua sóto:

 Gramàtega 
 Maschil 
El maschil de artìcołi, nomi e agetivi (var. dei Sete Comuni):

 Nominativo: Dar guute Mann (sojeto: el bon omo el varda)
 Acuxativo: In guuten Mann (ojeto: varda el bon omo!)
 Dativo: Me guuten Manne (conpl. digo al bon omo)
 Neutro 
El nèutro de artìcołi, nomi e agetivi (var. dei Sete Comuni):

 Nominativo:  'S guute Khint (sojeto: el bon fiol)
 Acuxativo:  'S guute Khint (ojeto: el bon fiol)
 Dativo: Me guuten Khinne (conpl. digo al bon fiol)

 Influensa vèneta 
Come exenpio de influensa vèneta gh'è ła costrusion progresiva del verbo  zeinan darnaach +infinìo osìa leteralmente  èser drio +infinìo (ital. stare facendo).

 1°sing. Ich pin darnaach essan (so' drio magnar)
 2°sing. Du pist darnaach gean (te si drio ndar)

 Influensa del itałian 
Come influensa de l'itałian gh'è l'artìcoło col posesivo che no se pol mìa far in tedésco:  de maain faméeja (it. la mia famiglia) in tedésco el xe soło meine Familie e anca  de maain Khindar (it. i miei figli) in tedésco el xe soło meine Kinder e anca in vèneto l'è soło mé fiułi sensa artìcołi. Nomi come "faméeja" i tradise l'orìxene vèneta (faméja).

 Varda anca 
 Trèdaze Comuni

cinbro